**MEMÒRIA ANUAL DE LES ACTUACIONS EN MATÈRIA DE TRANSPARÈNCIA 2023**

**Juliol 2024**

ÍNDEX

|  |  |
| --- | --- |
|  | **PÀGINA** |
| **1. Introducció** | **3** |
| 1.1. Objecte |  |
| 1.2. Antecedents i normativa aplicable |  |
| **2. Publicitat activa** | **4** |
| 2.1. El Portal de Transparència |  |
| 2.2. Informació incorporada (nous indicadors) el 2021 |  |
| 2.3. Participació en el Portal  |  |
| **3. Dret d’accés a la informació pública** | **7** |
| 3.1. Sol·licituds de dret d’accés 2022 |  |
| 3.2. Participació en el procés de dret d’accés (enquestes) |  |
| **4. Conclusions** | **15** |
| **ANNEX 1. Pla anual de transparència** | **16** |
| **ANNEX 2. Indicadors del Portal de Transparència** | **17** |

**1. Introducció**

**1.1. Objecte**

L’objecte d’aquesta memòria és reflectir les actuacions executades en matèria de transparència des del punt de vista de la publicitat activa així com el dret d’accés a la informació per l’Ajuntament de Palma l’any 2023.

La Regidoria de Funció Pública i Govern Interior publicà l’aprovació definitiva de l’Ordenança de transparència de l’Ajuntament de Palma el 18 de desembre de 2018, que va a entrar en vigor segons la seva disposició final única, una vegada publicada íntegrament al Butlletí Oficial de les Illes Balears, i transcorreguts quinze dies des de la recepció de la comunicació per part de l’Administració estatal i autonòmica de l’acord d’aprovació definitiva, és a dir, en data 14/12/2018. Aquesta Ordenança disposa la necessitat d’elaborar una memòria anual de les actuacions que du a terme l’Àrea.

**1.2. Antecedents i normativa aplicable**

El capítol VI, “Avaluació i seguiment”, de l’Ordenança de transparència de l’Ajuntament de Palma assenyala que l’òrgan responsable de la competència per a la realització de totes les actuacions que siguin necessàries per al desenvolupament, la implementació i l’execució del contingut de la present Ordenança és Batlia. Així mateix, defineix a la *Instrucció relativa al compliment de les obligacions de transparència de l’Ajuntament de Palma (publicitat activa i dret d’accés a la informació pública),* que l’Àrea responsable de les funcions derivades del compliment de la normativa vigent i la coordinació amb les àrees organitzatives és el Departament de Qualitat i Atenció a la Ciutadania.

És aquesta àrea la responsable de les activitats d’avaluació i seguiment del compliment de les exigències en matèria de transparència. Així, concreta l’article 38 que “(...) El resultat de les tasques d’avaluació i seguiment de l’execució dels plans i d’aquestes disposicions ha de ser objecte d’una memòria que, anualment, ha d’elaborar el servei responsable, per a la qual cosa ha de comptar amb la col·laboració de tots els serveis, que estan obligats a facilitar tota la informació necessària sobre la seva àrea d’actuació.” I afegeix que “En el procés d’elaboració de la memòria anual, s’ha de sol·licitar la valoració estructurada del que s’ha realitzat i s’han de recopilar propostes d’actuació de la ciutadania per mitjà dels òrgans de participació ciutadana existents o altres mecanismes de participació.”

Aquest document avalua la planificació recollida al Pla anual de 2023 que s’afegeix com annex a aquesta memòria (annex 1).

**2. Publicitat activa**

**2.1. El Portal de Transparència**

El [Portal de Transparència de l’Ajuntament de Palma](https://www.palma.cat/portal/PALMA/contenedor1.jsp?seccion=s_fdes_d4_v1.jsp&contenido=89847&tipo=6&nivel=1400&codResi=1&language=ca) compta (a data 14 de maig de 2024) amb **77 informacions (indicadors)** que es poden consultar a l’annex 2. Es mantén l’estructura i nombre d’indicadors del passat any.

Els indicadors s’actualitzen amb la freqüència definida a la *Instrucció relativa al compliment de les obligacions de transparència de l’Ajuntament de Palma*, amb les excepcions que es detecten a les avaluacions internes que desenvolupa el Departament de Qualitat i Atenció a la Ciutadania, i de la resta de canals de participació definides al punt 2.4.

L’actualització del Portal, que segueix el procés definit a la *Instrucció de transparència*, **depèn en la seva major part de la col·laboració clau del servei de *webmaster* dependent de l’IMI**.

Trimestralment s’avalua internament la informació publicada. Els resultats a data d’aquest informe són:

**2.2. Informació incorporada el 2023**

Al llarg del 2023 s’ha actualitzat el títol de diversos indicadors i apartats. Per exemple, l’enllaç que mostra els continguts de l’indicador nº *32*.*Els documents que, d'acord amb la legislació sectorial vigent, s'hagin de sotmetre a un període d'informació pública durant la seva tramitació,* s’ha actualitzat afegint un espai a l’apartat web municipal de normativa donat que el *Portal de tufasPalma* ha deixat d’estar operatiu.

**2.3. Participació en el Portal**

Com elements de participació al Portal de Transparència s’incorporen principalment:

1. informacions externes, com per exemple les avaluacions d’entitats externes
2. informacions d’interès que es puguin detectar a través del dret d’accés a la informació
3. informacions d’interès que es puguin detectar a través del sistema de queixes, suggeriments, felicitacions i peticions de l’Ajuntament (DMS)
4. la participació de les àrees de l’Ajuntament que consulten el Portal
5. la participació individual de la ciutadania mitjançant les enquestes a què es pot accedir al Portal de Transparència
6. Informacions externes com per exemple les avaluacions d’entitats externes: Infoparticipa

El resultat de l’avaluació publicada a l’informe de *Mapa Infoparticipa 2023* (21/04/2023) és del compliment positiu de 29 dels **52** indicadors revisats., millora en dos punts a la darrera avaluació.

Aquesta avaluació està organitzada en dos blocs agrupant les dades en:

* Transparència de l’organització, on s’identifica l’organització, la seva composició, la gestió i els recursos econòmics aprovats.
* Informació de la participació, estudia quina informació es proporciona del municipi i resultats de gestió, a més de les eines i processos posats a disposició del ciutadà.

La totalitat d’indicadors proposats s’avaluen seguint dos criteris:

* Contingut, forma i el nivell d’actualització.
* La situació i accés a la informació dins la plana web.

El Portal de Transparència de l’Ajuntament de Palma actualment està distribuït amb grups d’indicadors per tal d’adaptar-se a les **especificacions de l’Ordenança de Transparència**, publicada en el BOIB núm. 156 de 13/12/2018. Aquesta Ordenança desenvolupa la Llei 19/2013 de transparència, accés a la informació pública i bon govern; és la norma de referència legislativa d’àmbit estatal.

És a dir, s’intenta incloure informació actualitzada amb un enfocament directa a la perspectiva de compliment jurídic i competencial de l’Ajuntament amb un ordre lògicament diferent en quant a avaluacions d’aspecte formal. Tot i que es treballa sempre per millorar l’accessibilitat i reutilització de tots els continguts.



1. Informacions d’interès que es puguin detectar a través del dret d’accés a la informació

Si hi hagués informacions que presentassin un interès per a un nombre de persones destacat, s’incorporarien al Portal de Transparència.

No hi ha hagut informacions d’aquest tipus al 2023.

1. Informacions d’interès que es puguin detectar a través del sistema de queixes, suggeriments, felicitacions i peticions de l’Ajuntament (DMS)

Si hi hagués informacions que presentassin un interès per a un nombre de persones destacat, s’incorporarien al Portal de Transparència.

No hi ha hagut informacions d’aquest tipus al 2023.

1. La participació de les àrees de l’Ajuntament que consulten el Portal

En aquest punt la participació ha estat l’habitual dels darrers anys.

1. La participació individual de la ciutadania mitjançant les enquestes a les quals poden accedir des del Portal de Transparència

Aquest any no s’han rebut enquestes.

**3. Dret d’accés a la informació pública**

**3.1. Sol·licituds de dret d’accés 2023**

L’any 2023 es varen presentar un total de **15 sol·licituds** d’accés a la informació pública, de les quals **8 varen ésser admeses**, **5 inadmeses**,( per aplicació de la disposició addicional primera i de les causes expressades a l’article 18, així com per l’article 13 de la Llei 19/2013, de 9 de desembre, de transparència, accés a la informació pública i bon govern) i **2 sol·licituds** es varen haver de remetre **a l’òrgan competent** per a la seva tramitació i resolució d’acord amb la *Instrucció relativa al compliment de les obligacions de transparència de l’Ajuntament de Palma* (en concret es varen remetre al Departament de Recursos Humans).

De les 8 admeses, **5 varen ser estimades totalment**, proporcionant la informació sol·licitada a les persones interessades**, 2 estimades parcialment** i **1 desestimada**.

A dia d’avui ja han estat tramitades i resoltes totes les sol·licituds presentades durant l’any 2023, de manera que no resten sol·licituds d’accés a la informació pública pendents de finalitzar del citat any.

La distribució per trimestres de les sol·licituds (després d’eliminar les que no són de la nostra competència)i el tipus de resolució emesa l’any 2023 és la següent:

|  |  |  |  |  |  |
| --- | --- | --- | --- | --- | --- |
| **Tipus resolucions** | **Sol·licituds rebudes** | **Sol·licituds estimades**  | **Sol·licituds desestimades** | **Sol·licituds inadmeses** | **Sol·licituds trameses a l'òrgan competent** |
| **Primer trimestre** | **5** | **3** | **1** | **1** | **0** |
| **Segon trimestre** | **1** | **1** | **0** | **0** | **0** |
| **Tercer trimestre** | **4** | **1** | **0** | **3** | **0** |
| **Quart trimestre** | **3** | **2** | **0** | **1** | **2** |
| **Total** | **13** | 7 | 1 | 5 | 2 |

Pel que fa al **temps mitjà**, en dies, en què es tramitaren les sol·licituds d’accés a la informació l’any 2023, aquest fou de **49 dies**, des de la recepció de la sol·licitud **fins a la seva resolució**. S’ha de recordar que la Llei de transparència (a l’article 20) estableix un termini màxim d’un mes, a comptar des de la recepció de la sol·licitud per l’òrgan competent, per a la seva resolució i notificació d’aquesta a la persona sol·licitant i als tercers afectats, si n’hi hagués, termini que és ampliable per un altre mes quan el volum o complexitat de la informació sol·licitada ho faci necessari, amb notificació prèvia al sol·licitant.

En relació amb l’esmentat termini general establert, durant l’any 2023, de les **13 sol·licituds** d’accés a la informació **resoltes** pel Departament de Qualitat i Atenció a la Ciutadania, s’ha complert el termini en el cas de 5 de les mateixes, mentre que 8 de les sol·licituds presentades han estat finalitzades en un major termini. Aquesta demora és deguda generalment al retard en traslladar el contingut de la resposta per part de les unitats responsables de la informació. Així, a l’esmentat apartat de dades estadístiques es pot consultar també la següent taula:

|  |  |  |  |
| --- | --- | --- | --- |
| **Compliment dels terminis** | **Sol·licituds resoltes** | **Sol·licituds finalitzades en termini** | **Sol·licituds finalitzades fora de termini** |
| **Primer trimestre** | **5** | **0** | **5** |
| **Segon trimestre** | **1** | **0** | **1** |
| **Tercer trimestre** | **4** | **3** | **1** |
| **Quart trimestre** | **3** | **2** | **1** |
| **Total** | **13** | **5** | **8** |

Respecte de les causes per les quals s’han **inadmès 5 sol·licituds**, tal i com s’ha exposat anteriorment, els motius d’inadmissió han estat els següents:

|  |  |
| --- | --- |
| **Motius d'inadmissió** | **Nombre de sol·licituds inadmeses** |
| **Informació per a la qual calgui una acció prèvia de reelaboració** | **2** |
| **Dirigides a un òrgan que no disposi de la informació i es desconegui el competent.** | **3** |

Pel que fa a les matèries sobre les quals es presentaren sol·licituds d’informació durant l’any 2023, s’ha d’indicar que una vegada més aquestes han estat de temàtica molt variada, com per exemple: temes relacionats amb procediments selectius, informació sobre expedients d’ urbanisme, recaptació multes de tràfic, taules salarials dels funcionaris, entre d’altres.

Així mateix, al web de l’Ajuntament –dret d’accés a la informació pública– s’hi publica altra informació estadística sobre les sol·licituds rebudes i la seva tramitació, que es pot consultar al següent enllaç:

<https://www.palma.es/-/control-sol%C2%B7licituds-dret-d-acc%C3%A9s>

Entre aquesta informació estadística s’hi inclou la publicació de gràfics com els que es mostren a continuació:

*Tipus de resolucions emeses any 2023:*

|  |  |
| --- | --- |
| **Sol·licituds estimades totalment** | **5** |
| **Sol·licituds estimades parcialment** | **2** |
| **Sol·licituds desestimades** | **1** |
| **Sol·licituds inadmeses** | **5** |
| **Sol·licituds trameses a l’ òrgan competent** | **2** |
| **TOTAL** | **15** |

*Compliment dels terminis any 2023:*

|  |  |
| --- | --- |
| **Sol·licituds finalitzades en termini** | **5** |
| **Sol·licituds firnalitzades forra de termini** | **8** |

*Nombre de sol·licituds d’accés a la informació rebudes l’any 2023:*

*Mitjana de dies des de la recepció de la sol·licitud fins la notificació de la resolució l’any 2023:*

*Sol·licituds inadmeses l’any 2023:*

|  |  |
| --- | --- |
| **Motius d'inadmissió** | **Nombre de sol·licituds inadmeses** |
| **Informació per a la qual calgui una acció prèvia de reelaboració** | **2** |
| **Dirigides a un òrgan que no disposi de la informació i es desconegui el competent.** | **3** |

També s’hi pot consultar el següent gràfic comparatiu per anys respecte del nombre de sol·licituds d’accés a la informació rebudes:

**3.2. Participació en el procés de dret d’accés a la informació (enquestes)**

L’any 2023 es varen emplenar un total de **4 enquestes** relacionades amb el procediment del dret d’accés a la informació pública. Aquestes enquestes s’envien automàticament mitjançant correu electrònic a aquelles persones sol·licitants que han indicat la seva adreça de correu electrònic en el moment de fer la sol·licitud.

La mostra no és suficient per a extreure conclusions vàlides respecte del procés de recollida d’informació, però es tenen en consideració per si poguessin proporcionar oportunitats de millora.

De cada un dels atributs del servei es demana a la persona sol·licitant que indiqui, qualificant del 0 al 10, tant la satisfacció amb la gestió corresponent com la importància de cada aspecte consultat a l’enquesta. A la taula següent es poden veure els resultats de les 4 respostes:

|  |  |  |
| --- | --- | --- |
| **Qüestió a l’enquesta (atribut del servei)** | **Puntuacions mitjanes satisfacció** | **Puntuacions mitjanes importància** |
| 1. Com valorau la informació prèvia sobre com presentar la sol·licitud? | 5,5 | 7 |
| 2. Com valorau la facilitat per a presentar la sol·licitud? | 5,5 | 8,25 |
| 3. Com considerau el temps transcorregut des del moment de la presentació fins al moment de la finalització del procés? | 6,5 | 8 |
| 4. Com valorau la resposta rebuda des de l’Ajuntament? | 4,5 | 9 |
| 5. Com valorau la gestió de la vostra sol·licitud, independentment del que se us hagi respost? | 5 | 9 |
| 6. Si heu contactat amb el Departament responsable de la gestió de la sol·licitud, han resolt els vostres dubtes de forma satisfactòria? | 3,75 | 9 |

La qüestió 7, demana la valoració general del servei, que ha obtingut una mitjana d’un 4,5.

A més, s’han proposat dues preguntes obertes:

8. Heu visitat el web relacionat amb el dret d’accés a la informació?

La resposta és la següent: a 2 de les enquestes contesten que sí i a 2 contesten que no.

9. Ha estat fàcil trobar el web?

A les 4 enquestes s’ha respost que no.

Respecte a les observacions exposades per les quatre persones que han emplenat el qüestionari, es pot assenyalar el següent:

* Una de les persones que han valorat amb pitjor qualificació totes les qüestions relatives a la satisfacció, diu que a la resposta li comentaven que se li adjuntava una resolució, però que aquesta no se li va adjuntar (comprovat aquest extrem, la resolució va ser adjuntada, no entenem perquè dona aquesta resposta).
* Una altra de les persones que han valorat el qüestionari amb pitjor puntuació indica a les observacions, com a motiu de la seva baixa valoració, que no hem resolt la qüestió plantejada.

**4. Conclusions**

En general, els processos que es duen a terme a l’Ajuntament tenen un bon funcionament a dia d’avui i les oportunitats de millora estan identificades i s’està fent feina per a poder donar resposta als requeriments legals així com les necessitats i expectatives de la ciutadania.

En relació a la publicitat activa, les conclusions principals son les següents:

1. Encara que no s’ha pogut disposar dels recursos desitjats, s’ha continuat amb la feina d’actualització dels indicadors que més rellevància tenen i s’han incorporat nous indicadors.
2. Està pendent una adaptació del Portal als continguts de l’Ordenança que es desenvoluparà durant 2024.
3. Així mateix es treballarà en la reutilització de la informació dels indicadors recollits al Portal.
4. S’han de cercar altres formes de participació per a millorar, si escau, la transparència des del punt de vista de la publicitat activa.

En relació amb el dret d’accés a la informació, podem afegir les conclusions següents:

1. La ciutadania és més conscient que té aquesta via per poder accedir a la informació pública. Això vol dir que és més coneixedora dels seus drets.
2. Els resultats de la gestió són satisfactoris encara que s’han detectat uns problemes que s’han de treballar:
	1. Que l’entrada a l’OAC sigui detectada com a sol·licitud de dret d’accés per a poder seguir el procediment establert i que, en cas contrari, les àrees receptores de la sol·licitud puguin detectar que es tracta d’una sol·licitud a tramitar per mitjà del procediment relatiu al dret d’accés a la informació i el retornin per tal que sigui destinada al Departament de Qualitat i Atenció a la Ciutadania.
	2. A vegades resulta impossible donar resposta a les sol·licituds, atès que en moltes ocasions es tracta d’ informació per a la divulgació de la qual seria necessària una acció prèvia de reelaboració.
3. S’han de cercar altres formes de participació per a millorar, si escau, la transparència des del punt de vista del dret d’accés a la informació.

**ANNEX 1. Pla 2023 d’actuacions en matèria de transparència**

El Pla 2023, així com la resta de plans es poden consultar a la Intranet municipal així com al Portal de Transparència.

Intranet municipal:

<https://intranet.cort1.pm/transpar%C3%A8ncia>

Plans i programes del Portal de Transparència:

<https://www.palma.es/web/seuelectronica/-/plans-i-mem%C3%B2ries-en-mat%C3%A8ria-de-transpar%C3%A8ncia-de-l-ajuntament>

**ANNEX 2. Indicadors del portal de Transparència**

**A. Informació sobre la institució, la seva organització, la planificació i el personal**

1. Competències, funcions i òrgans de govern

2. Normativa d'aplicació

3. Identificació dels ens dependents, participats i als que pertany l'Ajuntament

4. L'organigrama descriptiu de l'estructura organitzativa

5. Identificació dels responsables dels distints òrgans decisoris, consultius, de par-ticipació o de gestió (perfil i la trajectòria professional)

6. Estructura administrativa departamental (identificació dels responsables)

7. Resolucions d'autorització o reconeixement de compatibilitat que afectin els empleats públics

8. Els plans i programes anuals i plurianuals (objectius concrets, així com les activitats, els mitjans i el temps previst per a la seva consecució.

9. El grau de compliment i resultats de plans i programes anuals i plurianuals (objecte d'avaluació i publicació periòdica juntament amb els indicadors de mesura i valoració).

10. Adreces electròniques del batle i dels regidors i regidores

11. Ordres del dia previs dels plens municipals

12. Actes íntegres dels plens municipals

13. Acords complets de les Juntes de Govern i actes íntegres quan actuen per delegació del ple

14. Es poden seguir en directe al web i/o hi queden emmagatzemats els vídeos dels plens municipals

15. Es publica de forma completa la Relació de llocs de treball (RLLT) de l'Ajuntament.

16. Es publica l'oferta de treball de l'Ajuntament

17. Els processos de selecció i provisió de llocs de feina

18. Es publica de forma completa la Relació de llocs de treball (RLLT) o les planti-lles de personal dels organismes descentralitzats, els ens instrumentals i les so-cietats municipals, indicant de forma expressa els càrrecs de confiança que hi hagi

19. Actes generals meses de negociación

**B. Informació sobre alts càrrecs i persones que exerceixen la màxima responsa-bilitat de les entitats**

20. Les retribucions percebudes anualment

21. Les indemnitzacions percebudes, si s'escau, en ocasió de l'abandò del càrrec

22. Les declaracions anuals de béns i activitats dels representants locals, en els termes que preveu la Llei 7/1985, de 2 d'abril, reguladora de les bases del règim local. Quan el reglament no fixi els termes en què s'han de fer públiques aquestes declaracions s'ha d'aplicar el que disposa la normativa de conflictes d'interessos en l'àmbit de l'Administració General de l'Estat

23. Es publica en un apartat específic del web la relació individualitzada de càrrecs (llocs) de confiança de l'Ajuntament, i l'import individual o col·lectiu de les seves retribucions

24. Es publica l'agenda institucional del batle o la batlessa

25. Es publica l'agenda institucional dels regidors

26. Despeses de viatge del batle i dels regidors i regidores

27. Les resolucions d'autorització o reconeixement de la compatibilitat i les autoritzacions d'exercici de l'activitat privada a alts càrrecs (si no n'hi ha hagut, es publicarà expres-sament al web)

**C. Informació de rellevància jurídica i patrimonial**

28. El text complet de les ordenances, els reglaments i altres disposicions de l'Ajunta-ment

29. Els projectes d'ordenances, reglaments i altres disposicions de caràcter normatiu, la iniciativa dels quals correspongui a l'Ajuntament.

30. Les memòries i els informes que conformen els expedients d'elaboració dels textos normatius (Reial decret 1083/2009, de 3 de julio)

31. Les directrius, instruccions, acords, circulars o respostes a consultes plantejades pels particulars o altres òrgans en la mesura en què suposin una interpretació del dret o tinguin efectes jurídics

32. Els documents que, d'acord amb la legislació sectorial vigent, s'hagin de sotmetre a un període d'informació pública durant la seva tramitació

33. La relació dels béns immobles que siguin de la seva propietat o sobre els quals os-tentin algun dret real

34. Codi de bon govern de l'Ajuntament de Palma

35. Es publiquen les resolucions judicials (íntegres o un enllaç als seus continguts) que afecten l'Ajuntament (en l'ordre contenciós, laboral, etc)

**D. Informació sobre contractació, convenis i subvencions**

36. Informació relativa a tots els contractes amb indicació de l'objecte, la durada, l'import de licitació i d'adjudicació, el procediment utilitzat per a la seva formalització, els ins-truments a través dels quals, si s'escau, s'ha publicitat, el nombre de licitadors parti-cipants en el procediment i la identitat de l'adjudicatari, així com les modificacions del contracte.

37. Informació relativa als contractes menors

38. Les decisions de desistiment i renúncia dels contractes

39. El perfil del contractant

40. Les dades estadístiques sobre el percentatge en volum pressupostari de contractes adjudicats a través de cadascun dels procediments que preveu la legislació de con-tractes del sector públic

41. La relació dels convenis subscrits (parts signants, el seu objecte, el termini de durada, les modificacions fetes, els obligats a la realització de les prestacions i, si s'escau, les obligacions econòmiques convingudes)

42. Les encomanes de gestió (objecte, pressupost, durada, obligacions econòmiques)

43. Les subcontractacions (adjudicataris, procediment seguit per a l'adjudicació i l'import

44. Les subvencions i les ajudes públiques concedides (import, l'objectiu o la finalitat i els beneficiaris

45. S'informa sobre la composició, la forma de designació i les convocatòries de les me-ses de contractació

46. Es publiquen les actes de les meses de contractació

47. L'Ajuntament informa explícitament al web que publica els seus contractes a la Plata-forma de Contratació del Sector Públic (CSP)

**E. Informació econòmica, financera i pressupostària**

48. Els pressupostos, amb descripció de les principals partides pressupostàries i infor-mació actualitzada i comprensible sobre el seu estat d'execució i sobre el compliment dels objectius d'estabilitat pressupostària i sostenibilitat financera de les administra-cions públiques

49. Es publiquen les modificacions pressupostàries aprovades pel Ple o per la Junta de Govern, el batle o el regidor delegat

50. Es publiquen els informes en relació amb l'estabilitat pressupostària emesos per l'au-toritat independent de responsabilitat fiscal

51. Es publiquen els comptes anuals / compte general de l'Ajuntament (balanç, compte de resultat economicopatrimonial, memòria, i liquidació del pressupost)

52. Capacitat o necessitat de finançament en termes d'estabilitat pressupostària (superàvit o dèficit) (Llei orgànica d'estabilitat pressupostària i sostenibilitat financera)

53. Es publica el període mitjà de pagament.

54. Es publica l'import del deute públic municipal i la seva evolució en comparació amb exercicis anteriors

55. Es publiquen els informes d'auditoria de comptes i/o els de fiscalització per part dels òrgans de control extern (Cambra o Tribunal de Comptes), tant els de l'Ajuntament com els de les entitats del sector públic municipal

56. L'entitat informa explícitament al web que publica les seves comptes a la "Plataforma del Tribunal de Cuentas sobre Rendición de Cuentas" (rendiciondecuentas.es)

**F. Informació sobre serveis i procediments**

57. Es publica el catàleg general de serveis

58. Seus dels serveis i equipament de l'entitat, amb adreça, horaris d'atenció al públic i enllaços als seus webs i/o adreces electròniques

59. La informació estadística necessària per valorar el grau de compliment i la qualitat dels serveis públics que siguin de la seva competència, en els termes que defineixi cada administració competent

60. Hi ha una/es carta/es de serveis municipals i s'informa d'aquesta/es i del grau de compliment dels compromisos que s'hi estableixen

61. Es publica el catàleg actualitzat dels procediments administratius de la seva compe-tència indicant-ne l'objecte, els tràmits, els terminis, el sentit del silenci administratiu i si escau, formularis associats, especificant els susceptibles de tramitació electrónica

**G. Informació mediambiental i urbanística**

62. Es publica informació precisa de la normativa vigent en matèria de gestió urbanística de l'Ajuntament

63. Es publiquen les polítiques i els programes de l'Ajuntament relatius al medi ambient, així com els seus informes de seguiment

64. Es recull al web informació actualitzada sobre la situació mediambiental (contaminació de l'aire i acústica) al municipi

65. Es publiquen els estudis d'impacte ambiental i paisatgístics, i avaluacions del risc re-latius a elements mediambientals

66. Es publica informació precisa dels convenis urbanístics de l'Ajuntament i de les ac-tuacions urbanístiques en execució

67. Està publicat el Pla general d'ordenació urbana (PGOU) i es publiquen els mapes i els plànols que el detallen. Es publiquen (i s'hi mantenen) les modificacions aprovades del PGOU i els plans parcials aprovats. Es publica informació precisa sobre els usos i les destinacions del sòl.

**H. Dret d'accés a la informació**

68. Es publica, a un espai destacat, informació per difondre el dret d'accés a la informa-ció i per a facilitar l'accés a aquest procediment administratiu (formulari, responsables, canals, forma de presentar Reclamacions, etc.)

69. Informació estadística de dades relatives a: nombre de sol·licituds d'accés a la infor-mació rebudes; resoltes dins termini; desestimades, en tot o en part, i resum temàtic general de les sol·licituds d'accés a la informació rebudes

**I. Altra informació de rellevància per a la ciutadania**

70. Pla normatiu municipal

71. Pla de control de l'absentisme

72. Pla Anual de Control Financer 2021-2022

73. Registre d'Activitats de Tractaments (LOPD)

74. Decret relatiu a l'aprovació de l'estructura, organització i tasques, sense modificacions retributives de la Intervenció municipal

75. Plans i memòries en matèria de transparència de l'Ajuntament de Palma

76. Instrucció sobre els contractes menors a l'Ajuntament de Palma i als seus organismes autònoms

77. Pla de mesures antifrau de l'Ajuntament de Palma